open-index/open-wikipedia-markdown huggingface dataset:
Αλεξανδρινή γραμμή

Με τον όρο **Αλεξανδρινή γραμμή** ("*Λίνεα Αλεξανδρίνα*") έμεινε στην ιστορία του Διεθνούς Δικαίου ως διαιτησία, η επίσημη γραμμή που χαράχθηκε το 1494 για το διαχωρισμό των ισπανικών από των πορτογαλικών υπερπόντιων αποικιών. Η γραμμή αυτή είχε λάβει το προηγούμενο έτος (1493) την έγκριση με βούλα του Πάπα Αλέξανδρου Στ΄, εξ ου και η ονομασία της.

Με την βούλα Inter Caetera, ο Πάπας Αλέξανδρος ΣΤ΄ χάραξε δυτικά από τις Αζόρες μία ιδεατή οροθετική γραμμή δια της οποίας εις μεν τους Ισπανούς περιέρχονταν οι δυτικές προς αυτήν χώρες, εις δε τους Πορτογάλους οι ακτές της Αφρικής και των Ανατολικών Ινδιών. Στη συνέχεια οι Πορτογάλοι θεώρησαν την οροθέτηση αυτή άδικη με συνέπεια με νέα παρέμβαση του Πάπα και με σύμφωνη τελικά γνώμη (συναίνεση) και των δύο πλευρών να μετακινηθεί η γραμμή αυτή κατά 370 λεύγες δυτικότερα από τις νήσους του Πράσινου Ακρωτηρίου.

Έτσι με την τελική αυτή ρύθμιση η νέα Αλεξανδρινή γραμμή που έτεμνε τη νότια Αμερική παρά τις εκβολές του Αμαζονίου ποταμού, παραχωρήθηκε εις μεν τους Πορτογάλους το ανατολικό της ηπείρου τμήμα και συγκεκριμένα το ανατολικό τμήμα της Βραζιλίας από τον Ισημερινό μέχρι το Σαν Πάολο, και όλα τα υπόλοιπα στους Ισπανούς.

Με την διευθέτηση αυτή της Αλεξανδρινής γραμμής αποσοβήθηκε η πολεμική σύρραξη μεταξύ των Ισπανών και Πορτογάλων που είχαν αρχίσει ήδη τις σχετικές προπαρασκευές.
## Δείτε επίσης
* Συνθήκη της Τορδεσίγιας

Κατηγορία:Διεθνές Δίκαιο
Κατηγορία:Μεσαιωνική Ισπανία
Κατηγορία:Ιστορία της Πορτογαλίας
Κατηγορία:Καθολική Εκκλησία
ΑΜ (αποσαφήνιση)

Η συντομογραφία λατινικών και ελληνικών χαρακτήρων **ΑΜ** ή **am** ή **Am** και **ΑΜ** ή **αμ** (στην αγγλική γλώσσα προφέρεται έι-εμ) μπορεί να σημαίνει

## Στη διεθνή ορολογία
* AM, συντομογραφία του Amplitude Modulation (διαμόρφωση πλάτους)
* A.M., συντομογραφία του Anno Mundi (έτος «από κτίσεως κόσμου»)
* .am, τον top level domain κωδικό για την Αρμενία
* **Am**, το σύμβολο για το χημικό στοιχείο αμερίκιο

## Στην ελληνική γλώσσα
* **ΑΜ** Αστρονομική Μονάδα (AU), μονάδα για τη μέτρηση αποστάσεων στο Ηλιακό Σύστημα
* **ΑΜ**, Αττικό Μετρό (νυν Ελληνικό Μετρό)
* **ΑΜ**, συντομογραφία του Αριθμού Μητρώου (στρατιωτικών ταυτοτήτων, εγγράφων κ.λπ.)
* **ΑΜ**, συντομογραφία του στρατιωτικού όρου «Ασφάλεια Μονάδος», από όπου και ο όρος «αλφαμίτης».
* **ΑΜ**, συντομογραφία για την προσφώνηση *Αυτού Μεγαλειότης* ή *Αυτής Μεγαλειότης* που αποδίδεται σε Βασιλείς και Βασίλισσες  αντίστοιχα.
* **ΑΜ**, ομοίως ως προσφώνηση αρχιεπισκόπων Εκκλησιών, «Αυτού Μακαριότης» ή «Αυτού Μακαριότητα» (επί αλληλογραφίας)
* Ως ,ΑΜ΄ ή **,αμ΄** στον αριθμό 1.040 στο ελληνικό σύστημα αρίθμησης.
*
FM (αποσαφήνιση)

Η συντομογραφία λατινικών χαρακτήρων **FM** ή **Fm** ή **fm** ή **fM** (στην αγγλική γλώσσα προφέρεται εφ-εμ) μπορεί να αναφέρεται:

## Επιστήμες & Μονάδες μέτρησης
* Ως FM, στη διαμόρφωση συχνότητας
* Ως **Fm**, το σύμβολο για το χημικό στοιχείο Φέρμιο.
* Ως **fm** (femtometre) στη μονάδα μέτρησης υποδιαίρεσης που αντιστοιχεί σε 10-15 μέτρα.
* Ως **fM** (femtoΜolar) στη μονάδα μέτρησης που αφορά σε Εκφράσεις περιεκτικότητας και συγκέντρωσης διαλυμάτων.

## Άλλες χρήσεις
* Ως **FM**, στη ραδιοφωνική μπάντα που εκτείνεται από τα 87 MHz ώς τα 108 MHz.
* Ως .fm, στον top level domain κωδικό για τα Ομόσπονδα Κράτη της Μικρονησίας
14ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
16ος αιώνας π.Χ.| 15ος αιώνας π.Χ. | **14ος αιώνας π.Χ.** | 13ος αιώνας π.Χ. | 12ος αιώνας π.Χ. 

Ο 14ος αιώνας π.Χ. αρχίζει με το έτος **1400 π.Χ.** και τελειώνει στις **31 Δεκεμβρίου** του έτους **1301 π.Χ.**

## Γεγονότα
* Περί το 1400 π.Χ.: Μυκηναϊκή κυριαρχία στην Κρήτη.
* 1400-1200 π.Χ.: Προοδευτική εξάπλωση των Μυκηναίων.

-86
Κατηγορία:2η χιλιετία π.Χ.
Αρουνδελιανά μάρμαρα

Τα **Αρουνδελιανά μάρμαρα** ή **μάρμαρα της Αρουνδελίας** είναι πλούσια συλλογή ελληνικών μαρμάρινων έργων τέχνης που συγκέντρωσε ο Θωμάς Χάουαρντ (Thomas Howard), κόμης του Άρουντελ στις αρχές του 17ου αιώνα, κατά την διάρκεια ανασκαφών που επόπτευε. Σήμερα αποτελούν μέρος της συλλογής του Ασμόλειου μουσείου του πανεπιστημίου της Οξφόρδης Κατέληξαν εκεί κατόπιν δωρεάς. 

Τα μάρμαρα αυτά δεν είναι μόνο έργα τέχνης αλλά και σημαντικά ιστορικά τεκμήρια πολιτισμού λόγω των επιγραφών που φέρουν, και από τις οποίες οι ιστορικοί έχουν επιβεβαιώσει πολλές ημερομηνίες ιστορικών γεγονότων της ελληνικής ιστορίας. Μεταξύ τους είναι το Χρονικό της Πάρου, που εξιστορεί τα γεγονότα με ημερομηνίες από 1582 π.Χ. μέχρι το 354 π.Χ. Ένα άλλο κομμάτι απαριθμεί τις μονάδες μετρήσεως, παραθέτοντας ανάγλυφες παραστάσεις των αντίστοιχων μελών του ανθρώπινου σώματος (βραχίονας, έλη, πέλμα, πυγμή, δάκτυλος) τυποποιώντας με αυτόν τον τρόπο την χρήση τους.

## Σημειώσεις


## Πηγές
* Denys Eyre Lankester Haynes, 1975. *The Arundel marbles* (Oxford : University of Oxford, Ashmolean Museum)
* Michael Vickers, *Arundel and Pomfret Marbles in Oxford* (Ashmolean Museum) ISBN 1-85444-207-4
* Benjamin Anderson, curator, ''The Invention of Antiquity'', exhibition at Bryn Mawr, 2004: "Epigraphy and Wanderlust"]
* ''Chambers' Book of Days: A Miscellany of Popular Antiquities'', 1869 "July 7th"

Κατηγορία:Αρχαία ελληνική γλυπτική
20ός αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
22ος αιώνας π.Χ.| 21ος αιώνας π.Χ. | **20ός αιώνας π.Χ.** | 19ος αιώνας π.Χ. | 18ος αιώνας π.Χ. 

Ο **20ός αιώνας π.Χ.** αρχίζει με το έτος 2000 π.Χ. και τελειώνει στις 31 Δεκεμβρίου του έτους 1901 π.Χ.

## Γεγονότα
* 2000 π.Χ.: Έναρξη του Μινωικού πολιτισμού
* 2000 π.Χ.: Εξημέρωση του αλόγου και χρήση του ως μεταφορικό μέσο. Η έλξη αμαξών και αρμάτων προϋπήρξε της απευθείας ίππευσης.
* 1991 π.Χ.: Ο φαραώ Μεντουχοτέπ Δ΄ πεθαίνει. Τέλος 11ης δυναστείας. Άνοδος του Φαραώ Αμενεμχέτ Α'. Έναρξη δωδέκατης δυναστείας.
* 1932 π.Χ.: Οι Αμορίτες κατακτούν την Ουρ.
* 1913 π.Χ. – 1903 π.Χ.: Πόλεμος Αιγύπτου - Νουμιδίας.

## Παραπομπές


-80
Κατηγορία:2η χιλιετία π.Χ.
Κάστα

Με τον όρο **κάστα** περιγράφεται ο θεσμός της κοινωνικής οργάνωσης και διάρθρωσης της Ινδίας.

## Γενικά
Το σύστημα στην πληρέστερη ανάπτυξή του απαντάται στον ινδουισμό, αν και ανάλογες μορφές υπάρχουν στον ισλαμισμό, τους Σιχ και άλλες θρησκευτικές ομάδες στην Ν. Ασία. Είναι αρχαίος θεσμός-πυρήνας της ινδουιστικής κοινωνίας επί δύο χιλιετίες και αναπτύχθηκαν όχι μόνο περίπλοκα συστήματα και πρακτικές, αλλά και μία περίπλοκη θεωρία που τις ερμηνεύει και τις αιτιολογεί. Το θεωρητικό υπόβαθρο έχει απωλέσει την αρχική του σημασία και δύναμη, ωστόσο πολλές από τις πρακτικές του ισχύουν έως και σήμερα.

Η λέξη κάστα στην Ινδική αποδίδεται ως *βάρνα* ή *τζατί*. Η λέξη *βάρνα* υποδεικνύει ένα ιδανικό μοντέλο, έναν τρόπο σχεδιασμού της κοινωνίας, ενώ η λέξη *τζατί* αναφέρεται στις πραγματικές κοινωνικές ομάδες με τις οποίες ταυτίζονται οι άνθρωποι και στη βάση των οποίων αλληλεπιδρούν. Οι βάρνα είναι μόνον τέσσερεις από αρχαιοτάτων χρόνων: *[[Βραχμάνος|μπραχμάν]]*, *[[κσατρίγια]]*, *[[βάισυα]]* και *[[σούντρα]]*. Οι τζατί είναι πολλές στον αριθμό και συχνά εσωτερικά διασπασμένες. Αν και διαφέρουν από θρησκεία σε θρησκεία και άλλαξαν πολλές φορές την ταυτότητά τους, συνεχίζουν να ασκούν επίδραση στους Ινδούς. 

## Παρατηρήσεις
Πολλές φορές όμως ο όρος χρησιμοποιείται καταχρηστικά για να υποδείξει κοινωνικές διακρίσεις ή έντονο κοινωνικό αποκλεισμό των κατωτέρων βεβαίως τάξεων και όχι των ανωτέρων. Υπό την αντίληψη αυτή των «έγχρωμων καστών», η χρήση του όρου από τους Δυτικούς προχώρησε και στη φυλετική διάκριση υπεροχής όπως στις ΗΠΑ τη Νότια Αφρική και άλλες χώρες.

## Αναφορές



Κατηγορία:Ανθρωπολογία
Κατηγορία:Κοινωνιολογία
Κατηγορία:Κοινωνία της Ινδίας
Κατηγορία:Κοινωνική κατάσταση
Πάριο χρονικό

thumb|Λεπτομέρεια από το μικρότερο θραύσμα του χρονικού, που περιέχει τα έτη 356–299 π.Χ..
[thumb|Το τμήμα του χρονικού στο [Ασμόλειο μουσείο, Οξφόρδη, Ηνωμένο Βασίλειο]]
Το **«Πάριο Χρονικό»**, ή στη νεοελληνική **Χρονικό της Πάρου**, είναι αρχαίο Ελληνικό επιγραφικό κείμενο που βρέθηκε σε μια επιτύμβια στήλη, καλούμενη και *«οξώνιον μάρμαρον»*, και εξιστορεί γεγονότα και χρονολογίες, του ελλαδικού χώρου, από το 1581 π.Χ. μέχρι το 264 π.Χ.. Ονομάστηκε έτσι επειδή βρέθηκε στην Πάρο.

Αποτελείται από τρία τμήματα, δυο από τα οποία αγόρασε στην Σμύρνη ο Τόμας Χάουαρντ, κόμης του Αρουνδελίου. Οι επιγραφές αποκρυπτογραφήθηκαν από τον John Selden και δημοσιεύθηκαν μαζί με τις επιγραφές των Αρουνδελιανών μαρμάρων. Ένα από αυτά τα δύο τεμάχια έχει εξαφανιστεί. Ένα περαιτέρω τρίτο τεμάχιο, που αποτελεί τη βάση της επιτύμβιας στήλης και φέρει το τελευταίο απόσπασμα του κειμένου, βρέθηκε στην Πάρο το 1897 και εκτίθεται σήμερα στο μουσείο. 

Το κείμενο και από τα τρία τεμάχια έχει διασωθεί.

## Μορφή του κειμένου
Το κείμενο έχει τη μορφή:

Αφ'ου (Από όταν) / περιγραφή γεγονότος / έτη ΧΧΧΧΧ (πέρασαν ΧΧΧΧΧ έτη) άρχοντος Αθηνήσι ΟΝΟΜΑ (όταν άρχοντας των Αθηνών ήταν ο ....)

Παραδείγματα:

(από τις πρώτες καταχωρήσεις)

*Άφ' οὗ δίκη Ἀθήνησι ἐγένετο Ἄρει καὶ Ποσειδώνι ὑπέρ Αλλιροθίου τοῦ Ποσειδώνος, καὶ ὁ τόπος ἔκλήθη Ἄρειος Πάγος, ἔτη* ΧΗΗΓΔΠΙΙΙ (1268), *βασιλεύοντος Ἀθηνῶν Κραναοῦ*.

(από τις τελευταίες καταχωρήσεις)

*Ἀφ' οὗ Ἀλέξανδρος Φοινίκης καὶ Κύπρου καὶ Αἰγύπτου ἐκυρίευσε, ἔτη* ΓΔΠΙΙΙΙ (69), *ἄρχοντος Ἀθήνησι Νικοκράτους*.

## Αξιολόγηση του Χρονικού της Πάρου
Οι σύγχρονοι ιστορικοί θεωρούν ως βασική προϋπόθεση της επιστήμης τους τον διαχωρισμό μύθου και ιστορίας. Παράλληλα, συμφωνούν πως το *Πάριο Χρονικό* δεν διαχωρίζει τον μύθο απὸ την ιστορία. Φυσικά, το *Χρονικό της Πάρου* δεν αναφέρει μόνο μυθολογικά γεγονότα, είναι όμως χαρακτηριστική η έμφασή του στα γεγονότα της Ηρωικής Εποχής. Αποτελεί, επομένως, εξαιρετικά προβληματική ιστορική πηγή, γι αυτό και έχει ουσιαστικά παραμεληθεί από την σύγχρονη ιστορική επιστήμη. Μπορεί όμως να χρησιμεύσει, ως πρόσθετη πηγή, σε προβλήματα επαλήθευσης, κατά τον ίδιο τρόπο που η (καθολικά θεωρούμενη ως αναξιόπιστη) *[[Historia Augusta]]* ή οι τελείως εμπαθείς Βυζαντινοί εκκλησιαστικοί χρονογράφοι του Μεσαίωνα μπορούν να βοηθήσουν στην επαλήθευση γεγονότων από άλλες πηγές. Πολλά μπορούν να ειπωθούν πάνω στο θέμα, αλλά η αξία του είναι κυρίως βοηθητική, σε ότι αφορά τα ιστορικά ή πρωτο-ιστορικά (π.χ. Τρωικός πόλεμος) γεγονότα, και επίσης είναι εξαιρετικά χρήσιμο για την κατανόηση του τρόπου με τον οποίο έβλεπαν οι αρχαίοι την ιστορία των προγόνων τους.

## Αναφορές


## Εξωτερικοί σύνδεσμοι

* Το κείμενο του χρονικού - Packard Humanities Institute
* Τυπογραφημένη έκδοση του Χρονικού της Πάρου: 
* Τυπογραφημένη έκδοση του Χρονικού της Πάρου: 
* Τυπογραφημένη έκδοση του Χρονικού της Πάρου και μελέτη περί της γνησιότητας του κειμένου: 

Κατηγορία:Χρονικά
Κατηγορία:Ιστορία της Πάρου
Κατηγορία:Ιστοριογραφία της Ελλάδας
Ναυτικός Όμιλος Βόλου & Αργοναύτες

Ο **Ναυτικός Όμιλος Βόλου & Αργοναύτες** (Ν.Ο.Β.Α.) είναι αθλητικός σύλλογος με έδρα τον Βόλο.

## Ιστορία
Ιδρύθηκε το 1932 με πρώτη αθλητική δραστηριότητα την κολύμβηση και την υδατοσφαίριση. Το 1934 ιδρύθηκαν και τα τμήματα κωπηλασίας και ιστιοπλοΐας. Η δραστηριότητα του ΝΟΒ συνεχίστηκε μέχρι το 1940 όπου και διεκόπη λόγω του πολέμου και κατοχής της Ελλάδας από τους Ιταλούς και τους Γερμανούς. Επαναδραστηριοποιήθηκαν τα τμήματα κολύμβησης και υδατοσφαίρισης από το 1945 και κωπηλασίας και ιστιοπλοϊας από το 1950.

Ο σύλλογος στα χρόνια που ακολούθησαν παρουσίασε μια έντονη ανοδική πορεία, ιδιαίτερα από την ανάληψη της προεδρίας από τον ναύαρχο Ανδρέα Πολέμη (1950-1970). Στο χρονικό αυτό διάστημα τέθηκαν οι βάσεις ώστε ο ΝΟΒ να καταλάβει περίοπτο θέση μεταξύ των ναυταθλητικών συλλόγων της χώρας και δεκάδες αθλητές κολυμβητές, κωπηλάτες, πολίστες και ιστιοπλόοι να διακριθούν τόσο στον ελληνικό όσο και στον ευρωπαϊκό χώρο. Το 1979 ο ΝΟΒ συγχωνεύτηκε με τον άλλο ναυτικό σύλλογο της πόλης, τον Α.Σ.Β. Αργοναύτες και απέκτησε την τελική του ονομασία, Ναυτικός Όμιλος Βόλου & Αργοναύτες.

Μετά τη συγχώνευση ο ΝΟΒΑ ακολούθησε μια γρήγορη και έντονα ανοδική πορεία, την οποία συνεχίζει μέχρι και σήμερα με μεγάλη επιτυχία. Δεκάδες αθλητές και αθλήτριες του συλλόγου αποτέλεσαν και αποτελούν μέλη των εθνικών ομάδων και κατέκτησαν και κατακτούν μετάλλια και σημαντικές θέσεις σε πανελλήνιους, βαλκανικούς, παγκόσμιους, πανευρωπαϊκούς και ολυμπιακούς αγώνες.

Από το 1987 ο ΝΟΒΑ άρχισε να καλλιεργεί και το άθλημα του κανόε-καγιάκ που μόλις είχε αρχίσει να διαδίδεται στην Ελλάδα ενώ από το 1990 ξεκίνησε η λειτουργία και της συγχρονισμένης κολύμβησης. Και στα δύο παραπάνω αθλήματα ο όμιλος ήταν πρωταθλητής Ελλάδος επί σειρά ετών.

Το 2004 μετά από 72 χρόνια αθλητικής δραστηριότητας και μεγάλων αθλητικών κατακτήσεων βρίσκει το ΝΟΒΑ να καλλιεργεί εννέα (9) αθλήματα με πλήρη επιτυχία που τον κατατάσσει μεταξύ των πρώτων ναυταθλητικών Σωματείων της Χώρας.

Σήμερα, διατηρεί τμήματα πυγμαχίας,κολύμβησης, υδατοσφαίρισης, καταδύσεων, συγχρονισμένης κολύμβησης, τεχνικής κολύμβησης, θαλάσσιου σκι, ιστιοπλοΐας, κωπηλασίας και κανόε - καγιάκ. Έδρα του συλλόγου είναι το Ε.Α.Κ. Βόλου.

## Τίτλοι

### Καταδύσεις
* 10 Πανελλήνια πρωταθλήματα: 1974, 1975, 1977, 1978, 1979, 1980, 1981, 1982, 1999, 2010

### Κανόε καγιάκ
* 9 Πανελλήνια πρωταθλήματα σπριντ : 1991, 1992, 1993, 1994, 1995, 1996, 1997, 1998, 2002

### Κωπηλασία
* 5 Πανελλήνια πρωταθλήματα : 1967, 1977, 1979, 1980, 1981

### Τεχνική κολύμβηση
* 1 Πανελλήνιο πρωτάθλημα : 1972

### Συγχρονισμένη κολύμβηση
* 2 Πανελλήνια πρωταθλήματα : 1998, 2013, 2014, 2015, 2016, 2021
## Άλλοι τίτλοι

### Κολύμβηση
* 1 Πανεπαρχιακό πρωτάθλημα: 1973

### Πόλο γυναικών
* 1 Πρωτάθλημα Α2' Εθνικής Κατηγορίας: 2014

## Παραπομπές


## Εξωτερικοί σύνδεσμοι
*Επίσημη Ιστοσελίδα Ν.Ο.Β.Α.

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1932
Βολου
Βολου
Βολου
Βολου
Βολου
Κατηγορία:Ελληνικοί σύλλογοι συγχρονισμένης κολύμβησης
Ισότοπα του μολυβδένιου

Υπάρχουν 35 γνωστά ισότοπα του μολυβδένιου (Mo) με ατομικές μάζες από 83 έως 117, καθώς και τέσσερα μετασταθή πυρηνικά ισομερή. Επτά ισότοπα είναι φυσικά, με ατομικές μάζες 92, 94, 95, 96, 97, 98, και 100. Από αυτά τα φυσικά ισότοπα, 5 είναι σταθερά με ατομικές μάζες από 94 έως 98. Όλα τα άλλα ασταθή ισότοπα του μολυβδένιου μεταπίπτουν σε ισότοπα του νιόβιου, τεχνήτιου και ρουθήνιου.
Τα 92Mo και 100Μο είναι τα μόνα φυσικά ισότοπα που δεν είναι σταθερά. Το 100Μο έχει ημιζωή περίπου 1019 χρόνια και διασπάται με β-διάσπαση σε 100Ru. To 98Mo είναι το πιο κοινό ισότοπο και αποτελεί το 24.14 % όλου του φυσικού μολυβδένιου. Τα ισότοπα του Mo με μάζες από 111 έως 117 έχουν ημιζωές περίπου 15 μs.

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

μολυβδενιο
Κινητικός φλοιός

thumb|right|200px|Η περιοχή Brodmann 4 (πρωτοταγής κινητικός φλοιός)

Ο **Κινητικός φλοιός** είναι ένας όρος που περιγράφει τις περιοχές του εγκεφαλικού φλοιού που εμπλέκονται στο σχεδιασμό, τον έλεγχο και την εκτέλεση εκούσιων κινητικών λειτουργιών.

## Περιοχές του κινητικού φλοιού
Ο κινητικός φλοιός μπορεί να χωριστεί στις εξής περιοχές: 

* στον πρωτοταγή κινητικό φλοιό (ή M1), που είναι υπεύθυνος για την παραγωγή νευρικών ώσεων που ελέγχουν την εκτέλεση κινήσεων μέσω της σύσπασης και χαλάρωσης των μυών.
* και στις *δευτερεύουσες κινητικές περιοχές που περιλαμβάνουν* 
** τον προκινητικό φλοιό (PMC)
** και τη Συμπληρωματική κινητική περιοχή (SMA)

Άλλες περιοχές του εγκεφάλου που δεν βρίσκονται στο φλοιό έχουν επίσης σημαντικό ρόλο στις κινητικές λειτουργίες. Τέτοιες περιοχές είναι η Παρεγκεφαλίδα και άλλοι υποφλοιικοί πυρήνες όπως τα Βασικά Γάγγλια.

## Δείτε Επίσης
Εγκεφαλικός φλοιός

Κατηγορία:Νευροεπιστήμη
Κατηγορία:Εγκέφαλος
Κατηγορία:Νευρικό σύστημα
Πριμιτιβισμός

Ο **Πριμιτιβισμός** είναι κίνημα της Δυτικής τέχνης που δανείζεται οπτικές φόρμες από μη δυτικούς ή προϊστορικούς λαούς. Παράδειγμα η συμπερίληψη μοτίβων της Ταϊτής σε πίνακες και κεραμικά του Πωλ Γκωγκέν. Δάνεια από την πρωτόγονη τέχνη είχαν μεγάλη σημασία για την ανάπτυξη της μοντέρνας τέχνης.

Ο όρος "πριμιτιβισμός" συχνά χρησιμοποιείται για άλλους επαγγελματίες ζωγράφους που δουλεύουν σε ναΐφ ή παραδοσιακό στυλ, όπως ο  Ανρί Ρουσσώ, ο Μιχαήλ Λαριόνοφ, ο Πάουλ Κλέε και άλλοι.

## Παραπομπές


Κατηγορία:Καλλιτεχνικά ρεύματα
Κατηγορία:Ανθρωπολογία
Κατηγορία:Μοντέρνα τέχνη
Κατηγορία:Λαϊκή τέχνη
Έκσταση

Με τον όρο **έκσταση** εννοείται στη θρησκειολογία η αίσθηση ή το συναίσθημα της απόσπασης από την καθημερινή συνείδηση και υπονοεί πιθανώς μία εκτεταμένη αίσθηση αγαλλίασης, όπως απαντάται τουλάχιστον στον Σαμανισμό. Ο νεοπλατωνικός φιλόσοφος Πλωτίνος αντελήφθη αρχικά την έκσταση ως ανάδυση της συνείδησης πέραν των ορίων της ατομικότητας και μυστική ένωση με την υπερβατική Οντότητα. Παρόμοιες ιδέες αναπτύχθηκαν από τον Χέγκελ και ειδικά από τον Φρίντριχ Νίτσε, ο οποίος μετέφερε στη σύγχρονη εποχή τη μυθική μορφή του Διονύσου, ως συμβόλου της έκστασης.

Στο σύγχρονο ψυχολογικό πλαίσιο η έκσταση είναι μία διευρυμένη ψυχική κατάσταση με συμπτώματα άμβλυνσης της συνείδησης, ευτυχίας, απόσπασης από την πραγματικότητα. Σε μια τέτοια κατάσταση συνείδησης είναι δυνατόν να ακούει κανείς φωνές ή να έχει ψευδαισθήσεις ως αποτέλεσμα είτε χρήσης ψυχότροπων ουσιών, είτε νηστείας ή εντατικού ρυθμικού χορού. Στη βαρύτερη μορφή της η έκταση υπονοεί μερικές φορές ψυχοπαθολογικές καταστάσεις όπως είναι η σχιζοφρένεια και η επιληψία

Αρκετοί συγγραφείς θεωρούν πως η έκσταση είναι ταυτόσημη με την θρησκευτική εμπειρία ενώ άλλοι θεωρούν την έκσταση διαφορετική από την υπνωτική καταληπτική κατάσταση. Ως θρησκευτική εμπειρία έπαιξε καταλυτικό ρόλο σε εθνικές θρησκείες και τους μυστικιστές όλων των εποχών. Στον σαμανισμό είναι το μέσο για την επίτευξη της επαφής με τον υπεραισθητό κόσμο, ενώ μέσω του *ενθουσιασμού* του αρχικού διονυσιακού μυστικισμού ο θεός καταλαμβάνει το άτομο. Στην αραβική φιλοσοφία η *έκσταση* και η *ιερή έκσταση* -που προέρχεται από τη μουσική- είναι δύο διαφορετικές ποιότητες σύμφωνα με τον αλ-Γκαζαλί, ενώ στον σύγχρονο χριστιανισμό ανάλογο παράδειγμα θρησκευτικής έκστασης μπορεί να αναζητήσει κανείς στο πεντηκοστιανό κίνημα (βλ. γλωσσολαλιά).

## Αναφορές


## Εξωτερικοί σύνδεσμοι
* 
* 

Κατηγορία:Θρησκειολογία
Κατηγορία:Αισθητική
Κατηγορία:Συναισθήματα
Κατηγορία:Ευτυχία
Castle

Η σειρά ***Castle*** είναι μια αμερικανική κωμική-δραματική-αστυνομική τηλεοπτική σειρά μυστηρίου, με πρωταγωνιστές τον Νέιθαν Φίλιον (Nathan Fillion) και τη Στάνα Κάτικ (Stana Katic), σε παραγωγή των ABC Studios. Το *Castle* έκανε πρεμιέρα στο ABC στις ΗΠΑ στις 9 Μαρτίου του 2009, και απέσπασε πολύ καλές κριτικές.

Αν και τυπικά θεωρείται δραματική σειρά, διαθέτει επίσης ρομαντική ένταση και κωμικά στοιχεία, και συχνά περιγράφεται ως «κωμωδία-δράμα» που ξεχωρίζει από άλλες αστυνομικές σειρές λόγω του σταθερά ελαφρού τόνου και των χιουμοριστικών διαλόγων του. Οι συνεχείς λεκτικές μονομαχίες μεταξύ του Καστλ και της Μπέκετ (παρόμοιες με τις σειρές *[[Αυτός, αυτή και τα μυστήρια]]* του 1985 - 1989 και *Ρέμινγκτον Στιλ* / *Remington Steele* του 1982 - 1987) συνέβαλαν σημαντικά στη γοητεία της σειράς και στη μεγάλη απήχηση που κατάφερε στο ευρύ κοινό.

## Υπόθεση
Η σειρά διαδραματίζεται στη Νέα Υόρκη και περιστρέφεται γύρω από τον Ρίτσαρντ Κασλ / Richard (Rick) Castle, από όπου και πήρε το όνομά της, έναν διάσημο συγγραφέα μυστηρίου, ο οποίος συχνά στη σειρά υποφέρει από συγγραφικό μπλοκάρισμα. Όταν εμφανίζεται ένας δολοφόνος ο οποίος σκηνοθετεί τα εγκλήματά του σύμφωνα με την περιγραφή που έχει κάνει ο Ρίτσαρντ στα βιβλία του, η αστυνομία ζητά βοήθεια για την εξιχνίαση τους, και μετά τους δύο πρώτους φόνους, η ντετέκτιβ ανθρωποκτονιών Κέιτ Μπέκετ / Kate Beckett καλείται να συνεργαστεί με τον Ρίτσαρντ Κασλ για να τους προσφέρει βοήθεια για τις εξιχνιάσεις.

Η ντετέκτιβ Μπέκετ αρχικά εξοργίζεται με τη σκέψη να συνεργαστεί με έναν συγγραφέα και καταβάλλει μεγάλες προσπάθειες για να τον κρατήσει μακριά της. Ωστόσο, καθώς λύνουν διάφορα ασυνήθιστα εγκλήματα στη Νέα Υόρκη, οι δυο τους σύντομα αρχίζουν να αναπτύσσουν συναισθήματα ο ένας για τον άλλον. Η πρωταρχική πλοκή της σειράς επικεντρώθηκε στο ειδύλλιο μεταξύ των δύο πρωταγωνιστών και στη συνεχιζόμενη έρευνά τους για τη δολοφονία της μητέρας της Μπέκετ, της Johanna, που μαχαιρώθηκε στις 9 Ιανουαρίου 1999, όταν η Κέιτ Μπέκετ ήταν 19 ετών.

## Τερματισμός της σειράς
Στις 18 Απριλίου του 2016, το ABC ανακοίνωσε ότι η Στάνα Κάτικ, καθώς επίσης και η Tamala Jones, δεν ήταν στη λίστα των ηθοποιών για την 9η σεζόν του *Castle*. Το κανάλι και οι παραγωγοί δεν ανανέωσαν τα συμβόλαιά τους, ενώ παρά το γεγονός ότι ορισμένα μέλη του καστ υπέγραψαν μονοετή συμβόλαια για πιθανή ένατη σεζόν, το κανάλι ανακοίνωσε στις 12 Μαΐου του 2016 τον τερματισμό της σειράς, μετά από 8 συνεχόμενες σεζόν, με αποτέλεσμα να ρίξει αυλαία στις 16 Μαΐου του 2016.

## Διεθνής Προβολή

### Κύκλος 1
Ο πρώτος κύκλος αποτελείται από 10 επεισόδια, τα οποία προβλήθηκαν στις ΗΠΑ από τις 9 Μαρτίου του 2009 έως τις 11 Μαΐου του 2009. 

## Παραπομπές

## Εξωτερικοί σύνδεσμοι
* 
* Castle at TV by the Numbers

Κατηγορία:Αμερικανικές τηλεοπτικές σειρές
Κατηγορία:Αστυνομικές σειρές
Κατηγορία:Δραματικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές της American Broadcasting Company
Σότα Ρουσταβέλι

Ο **Σότα Ρουσταβέλι**   (γεωργιανά: შოთა რუსთაველი, 1172-1216) ήταν μείζων Γεωργιανός ποιητής του 12ου αιώνα, συγγραφέας του έπους «Ο ιππότης με δέρμα τίγρη» (γεωργιανά: ვეფხისტყაოსანი) που συχνά χαρακτηρίζεται ως εθνικό ποίημα της Γεωργίας.

Πολύ λίγες και αμφιλεγόμενες πληροφορίες αντλούνται για τη ζωή και το έργο του. Καθώς φαίνεται, το όνομα *Ρουσταβέλι* δεν αποτελεί επώνυμο αλλά δηλώνει κυριολεκτικά εκείνον που κατάγεται από το Ρουστάβι (να μην συγχέεται με τη σύγχρονη πόλη Ρουστάβι στην Κάτω Καρτλία. Προφανώς, η πόλη του βρισκόταν στο Σάμτσχε-Τζαβαχετία, στον δήμο Ασπίντζα) πιθανότατα τόπο γέννησης του ποιητή. Κατά την παράδοση, έμεινε σε μικρή ηλικία ορφανός, λαμβάνοντας τη φροντίδα του μοναχού θείου του, και σπούδασε στην εκκλησιαστική σχολή (Ακαδημία του Ικάλτο). Συνέθεσε ωδές προς τιμή της βασίλισσας Θάμαρ (1184-1212) για τις οποίες πιθανώς ανταμείφθηκε όταν διορίστηκε στην αυλή της βασίλισσας. Στα συνοδικά αρχεία της Τιφλίδας, έγγραφο που χρονολογείται περίπου το 1190 φέρει την υπογραφή του, με την ιδιότητα του θησαυροφύλακα. Άλλες εξιστορήσεις αναφέρουν πως, ενώ ήταν ερωτευμένος με τη βασίλισσα, αποσύρθηκε σε μοναστήρι της Ιερουσαλήμ.

Το έπος «Ο ιππότης με δέρμα τίγρη» αποτελεί το σημαντικότερο έργο του και χρονολογείται περίπου στα τέλη του 12ου αιώνα ή στις αρχές του 13ου. Περιέχει περίπου 6.500 δεκαεξασύλλαβους στίχους και είναι γραμμένο στη μορφή ομοιοκατάληκτων τετράστιχων. Εικάζεται πως το έπος προοριζόταν για απαγγελία με τη συνοδεία οργάνου (κινώον). Έντονα επηρεασμένο από την περσική ποίηση, χαρακτηρίζεται από στοιχεία που συνθέτουν τον πλατωνισμό, το χριστιανισμό και την εγκόσμια σοφία.

Η μορφή του Ρουσταβέλι κοσμεί τα Γεωργιανά χαρτονομίσματα των 100 Λάρι.

Επίσης δρόμοι στην Τασκένδη του Ουζμπεκιστάν, στο Κίεβο, στο Λβιβ και στο Τερνόπιλ της Ουκρανίας  αλλά και στο Γκιουμρί της Αρμενίας φέρουν το όνομα του Ρουσταβέλι, καθώς κι ένα μονοπάτι στην Ιερουσαλήμ, το οποίο οδηγεί στη Μονή του Σταυρού.

## Παραπομπές


## Πηγές
* Rust'haveli, Shot'ha, Wardrop, Marjory Scott (μτφρ.). *The Man in the Panther's Skin*, London 1912
* "Shota Rustaveli." Encyclopædia Britannica. 2009. Encyclopædia Britannica Online. 18 Sep. 2009

## Εξωτερικοί σύνδεσμοι

* The Man in the Panther's Skin (1912), μετάφραση Marjory Scott Wardrop

Κατηγορία:Γεωργιανοί ποιητές
Κατηγορία:Μεσχέτιοι
Μούτσιο Κλεμέντι

Ο **Μούτσιο Κλεμέντι** (ιταλ. Muzio Clementi, Ρώμη, 23 Ιανουαρίου 1752 - Ίβσαμ, 10 Μαρτίου 1832) ήταν Ιταλός συνθέτης, πιανίστας, παιδαγωγός, διευθυντής ορχήστρας, μουσικός εκδότης και κατασκευαστής πιάνων. Είναι περισσότερο γνωστός για τις σονάτες, τις σονατίνες και τις σπουδές του για το πιάνο.

## Βιογραφία
Ο Μούτσιο Κλεμέντι γεννήθηκε στις 23 Ιανουαρίου 1752 στη Ρώμη. Ο πατέρας του, Νικολό Κλεμέντι ήταν σιδεράς και αναγνώρισε πρώτος το μουσικό ταλέντο του γιου του. Έτσι, το 1770, σε ηλικία 18 ετών, έκανε την πρώτη του εμφάνιση ως οργανίστας στην εκκλησία του Αγίου Λαυρεντίου στη Ρώμη, όπου και εντυπωσίασε με το παίξιμό του. Προηγουμένως, το 1766, ο Άγγλος ευγενής Σερ Πίτερ Μπέκφορντ ανακάλυψε το μουσικό ταλέντο του Κλεμέντι και τον έπεισε να έρθει μαζί του στην έπαυλή του στην Αγγλία. Τα επόμενα επτά χρόνια έμεινε στην έπαυλη τού Σερ Πίτερ Μπέκφορντ, όπου συνέθετε κομμάτια, τα περισσότερα από τα οποία έχουν εξαφανιστεί. Το 1781, ο Κλεμέντι ξεκίνησε την περιοδεία του στην Ευρώπη. Όταν έφτασε στην Βιέννη, συναντήθηκε με τον Βόλφγκανγκ Αμαντέους Μότσαρτ, όπου έπαιξαν πιάνο μπροστά στον ίδιο τον βασιλιά της Αγίας Ρωμαϊκής Αυτοκρατορίας Ιωσήφ Β΄. Από το 1782 και για τα επόμενα 20 χρόνια, ο Κλεμέντι αφοσιώθηκε στη διδασκαλία. Ο Κλεμέντι είχε ξεκινήσει μάλιστα δική του επιχείριση κατασκευής πιάνων, ωστόσο το 1807 το εργοστάσιό του κάηκε. Στις 10 Μαρτίου 1832, ο Κλεμέντι πέθανε στο  Ίβσαμ του Ουόρτσεστερ στην Αγγλία. Ετάφη στο Αββαείο του Γουέστμινστερ. Αργότερα ετάφησαν μαζί του οι μαθητές του Johann Baptist Cramer, John Field και Ignaz Moscheles. Είχε παντρευτεί τρεις φορές και πιστεύεται πως απέκτησε τέσσερα παιδιά.

## Το έργο του
Ο Μούτσιο Κλεμέντι θεωρείται ένας από τους πρωτοπόρους του πιάνου, καθώς και ο πρώτος βιρτουόζος του οργάνου. Έγραψε περίπου 110 σονάτες, από τις οποίες οι πιο όψιμες ήταν λιγότερο εξεζητημένες από τις πιο σύγχρονες. Πολλοί από τους μεγαλύτερους συνθέτες όλων των εποχών, ο Μπετόβεν, ο Μότσαρτ, ο Τσέρνι και ο Λιστ αναγνώρισαν το ιδιαίτερο ταλέντο του στην σύνθεση.

## Παραπομπές


## Εξωτερικοί Σύνδεσμοι
 
* Η ιστοσελίδα του Μούτσιο Κλεμέντι.

Κατηγορία:Συνθέτες της κλασικής εποχής
Κατηγορία:Ιταλοί συνθέτες
Κατηγορία:Ιταλοί πιανίστες
Δίας του Οτρίκολι

thumb|right|250px|Ο Δίας του Φειδία
Ο **Δίας του Οτρίκολι** είναι κολοσσιαία προτομή και αριστούργημα της γλυπτικής τέχνης της αρχαίας Ελλάδας. Ονομάζεται έτσι, επειδή το αντίγραφο που διασώζεται σήμερα, βρέθηκε στα τέλη του 18ου αιώνα σε ανασκαφές στον ομώνυμο Ρωμαϊκό αρχαιολογικό χώρο και εκτίθεται σήμερα στο Μουσείο του Βατικανού.

## Περιγραφή
Η προτομή αν και έχει αναπαρασταθεί σε μεγάλο βαθμό, είναι σχεδόν ανέπαφη στο πρόσωπο. Τα χαρακτηριστικά του προσώπου δείχνουν έναν άνδρα μέσης ηλικίας, σοβαρό και μεγαλοπρεπή. Πυκνά μαλλιά και γενειάδα όλο μπούκλες σκεπάζουν το κεφάλι σχηματίζοντας μια πλούσια λιονταρίσια κόμη. Μια βαθιά ρυτίδα στο μέτωπο και τα αδρά χαρακτηριστικά, ένδειξη ξεκάθαρης σκέψης και ισχυρής θέλησης, ενισχύουν την δύναμη της προσωπικότητας του θεϊκού αγάλματος. Το στόμα είναι ανοιχτό σαν να μας απευθύνει τον λόγο, με σοβαρότητα, αλλά και πατρική στοργή. Η έκφραση των ματιών είναι ήρεμη και καλοσυνάτη. Ο λαιμός και ο θώρακας είναι δυνατά και γυμνασμένα, υποθέτοντας στην προέκταση ένα αθλητικό σώμα. Έτσι φαντάζονταν οι αρχαίοι Έλληνες τον *Δία τον κύδιστο*, ή *μέγιστο*, τον πατέρα των θεών και θνητών και άρχοντα του Ολυμπίου σύμπαντος.

## Ερμηνεία
Αρχικά η προτομή θεωρήθηκε ότι ήταν τμήμα του χρυσελεφάντινου αγάλματος του Δία. Πρόκειται όμως για Ρωμαϊκό αντίγραφο. Το γνήσιο πιθανώς να είναι κάποιο άγαλμα του Δία από κάποιον άγνωστο Έλληνα γλύπτη. Το αρχικό γνήσιο ήταν κατασκευασμένο από μάρμαρο και βρίσκονταν μάλλον σε κάποιον ναό του Δία.

## Ιστορική τοποθέτηση
Το γνήσιο είχε κατασκευαστεί μάλλον μετά το πρώτο ήμισυ του 4ου αι. π.Χ.  

## Πηγές
* 

Κατηγορία:Προτομές
Κατηγορία:Γλυπτά στα Μουσεία του Βατικανού
Κατηγορία:Αρχαία ελληνικά αγάλματα
Μέδουσα του Ροντανίνι

Το ανάγλυφο της **Μέδουσας** είναι αριστούργημα της γλυπτικής τέχνης της αρχαίας Ελλάδας. Σήμερα διασώζεται ένα πιστό αντίγραφο, το οποίο ονομάζεται **Μέδουσα του Ροντανίνι**  καθώς βρίσκονταν στο ομώνυμο ρωμαϊκό ανάκτορο. Εκτίθεται στην Γλυπτοθήκη του Μονάχου, αίθουσα 2.
## Περιγραφή
Το ανάγλυφο του Ροντανίνι που διασώθηκε είναι μαρμάρινο, ενώ το αρχικό πρότυπο ήταν μάλλον χάλκινο έργο τέχνης. Υπάρχουν κι άλλα αντίγραφα, τα οποία στηρίζουν την υπόθεση της μορφής του χαμένου αρχέτυπου. Ιδιότυπο του έργου αυτού είναι, ότι το πρόσωπο της Μέδουσας δεν είναι διαστρεβλωμένο όπως συνήθως το απεικόνιζαν οι καλλιτέχνες σύμφωνα με το μύθο. Αντίθετα, το πρόσωπο που αντικρίζουμε εδώ έχει τα φυσικά, σχεδόν γλυκά χαρακτηριστικά μιας κοινής ανθρώπινης ύπαρξης. Τα φίδια που φυτρώνουν αντί για μαλλιά στο κεφάλι της είναι μικροκαμωμένα, ενώ δύο φίδια περικλείουν το κάτω μέρος του προσώπου και δένονται κάτω από το σαγόνι. Από κει και πέρα, τα υπόλοιπα χαρακτηριστικά του προσώπου είναι τόσο τετριμμένα μα και επιμελημένα, που αθέλητα μας αναγκάζουν να τα παρατηρήσουμε και να τα συμπαθήσουμε. Η φαρδιά μύτη και το πλατύ σαγόνι, το έντονο κούτελο και τα αυλάκια στα μάγουλα, ακόμα και τα μεγάλα μάτια είναι γοητευτικά χαρακτηριστικά, που για μια στιγμή μας φαίνονται παράξενα, αλλά και οικεία, γοητευτικά. Το στόμα είναι λίγο πλατύτερο του κανονικού, τα χείλη μισάνοιχτα, έτσι ώστε να διακρίνεται η επάνω οδοντοστοιχία.

## Ερμηνεία
Το πρόσωπο της Μέδουσας ήταν διαμορφωμένο ως ανάγλυφο, επειδή προφανώς διακοσμούσε κάποιον τοίχο. Ο πρωτότυπος τρόπος έκφρασης του προσώπου της Μέδουσας ερμηνεύτηκε αρχικά βασιζόμενη στην εικασία, ότι απεικονίζει την Μέδουσα ετοιμοθάνατη. Ο Βόλφγκανγκ Γκαίτε που είχε επισκεφτεί την έκθεση του Ροντανίνι και εξέφρασε τον θαυμασμό του για το έργο αυτό, είπε ότι βλέπουμε «*τη φρικιαστική μορφή της θανατωμένης Μέδουσας*».

## Ιστορική τοποθέτηση
Αν και μερικοί παλαιότεροι ιστορικοί τοποθετούν το έργο αυτό στην ελληνιστική εποχή, το σωστότερο είναι να θεωρήσουμε τον 5ο αιώνα π.Χ. ως χρονολογία κατασκευής του. Ο καλλιτέχνης που δημιούργησε το ανάγλυφο αυτό, πρέπει να είναι ο καλύτερος του είδους του. Ίσως να ήταν ο Κρεσίλας από την Κυδωνία, ο ίδιος γλύπτης που έκανε τον Περικλή και την Αθηνά του Βελλετρίου.

## Πηγές
* 

Κατηγορία:Έργα γλυπτικής
Κατηγορία:Γλυπτοθήκη του Μονάχου
Κατηγορία:Μέδουσα
Κατηγορία:Αρχαία ελληνικά αγάλματα
Κατηγορία:Ρωμαϊκά γλυπτά ελληνιστικής τεχνοτροπίας
Γιαν Φίσερ

Ο **Γιαν Φίσερ** (*Jan Fischer*) είναι πολιτικός, ο οποίος διατέλεσε πρωθυπουργός της Τσεχίας από το 2009 ως το 2010  και από το 2003 είναι πρόεδρος της Εθνικής Στατιστικής Υπηρεσίας.

## Βιογραφία
### Προσωπική ζωή και εκπαίδευση
Ο Φίσερ γεννήθηκε στην Πράγα στις 2 Ιανουαρίου του 1951 και κατάγεται από οικογένεια μαθηματικών. Ο πατέρας του ήταν ερευνητής στο Ινστιτούτο Μαθηματικών της Τσεχικής Ακαδημίας Επιστημών, με ειδίκευση στις μαθηματικές και στατιστικές εφαρμογές, στη γενετική στην καλλιέργεια υβριδίων (*selective growing*) και στην ιατρική. Η μητέρα του ήταν στατιστικός.

Αποφοίτησε από το οικονομικό πανεπιστήμιο της Πράγας το 1974 (τμήμα στατιστικής και οικονομετρίας). Ολοκλήρωσε τις μεταπτυχιακές σπουδές στο Οικονομικό Πανεπιστήμιο του 1985 και πήρε πτυχίο στη στατιστική. Ήταν μέλος του Κομμουνιστικού Κόμματος της Τσεχοσλοβακίας από το 1980 ως την κατάρρευση του κομμουνιστικού καθεστώτος το 1989.

Παντρεύτηκε δύο φορές και έχει 3 παιδιά. Ο γιος του είναι στατιστικός, επίκουρος καθηγητής στη σχολή πληροφορικής στο οικονομικό πανεπιστήμιο της Πράγας.

### Καριέρα
Αμέσως μετά την αποφοίτησή του, εισήλθε στο Ομοσπονδιακό Γραφείο Στατιστικής. Το 1990 έγινε Αντιπρόεδρος και κατείχε τη θέση αυτή ως τη διάλυση της Τσεχοσλοβακίας. Από τις αρχές της δεκαετίας του '90 ηγείται της ομάδας που χειρίζεται τα αποτελέσματα των βουλευτικών και των τοπικών εκλογών. Υπηρέτησε επίσης ως αντιπρόεδρος του νεοσύστατου Στατιστικού Γραφείου της Τσεχίας. Το 2001 έλαβε μέρος στην ερευνητική αποστολή του Διεθνούς Νομισματικού Ταμείου, ο σκοπός του οποίου ήταν να ανιχνεύσει τις πιθανότητες να ιδρυθεί ένα στατιστικό γραφείο στο Ανατολικό Τιμόρ. Αφού εργάστηκε σε διάφορες θέσεις στο πανεπιστήμιο, διορίστηκε επικεφαλής του Γραφείου Στατιστικής στις 24 Απριλίου 2003.

### Πρωθυπουργός
Έπειτα από την κατάρρευση της κυβέρνησης του Μίρεκ Τοπολάνεκ το Μάρτιο του 2009 ο Φίσερ διορίστηκε υπηρεσιακός πρωθυπουργός μέχρι τη διεξαγωγή νέων εκλογών, τον Οκτώβριο εκείνης της χρονιάς. Ανακοίνωσε τη σύνθεση της κυβέρνησής του στις 8 Μαΐου του 2009. Η διεξαγωγή των εκλογών τέθηκε υπό αμφισβήτηση από το Συνταγματικό Δικαστήριο και αναβλήθηκαν αρχικά για το Νοέμβριο και έπειτα οριστικά, καθώς η Βουλής δεν κατάφερε να συγκεντρώσει την απαραίτητη συνταγματική πλειοψηφία των τριών πέμπτων, δηλαδή 120 βουλευτών στο σύνολο των 200, για την ψήφιση τροπολογίας του Συντάγματος που θα επέτρεπε την αυτοδιάλυση της Βουλής και την προκήρυξη πρόωρων εκλογών.  Έτσι, οι επόμενες εκλογές διενεργήθηκαν κανονικά τον Ιούνιο του 2010. Νέος πρωθυπουργός ανέλαβε στις 28 Ιουνίου 2010 ο Πετρ Νέτσας.

## Προεδρικές εκλογές 2013
Ο Φίσερ κατήλθε ως ανεξάρτητος υποψήφιος στις προεδρικές εκλογές που διεξήχθησαν τον Ιανουάριο του 2013 και απέτυχε να προκριθεί στον δεύτερο γύρο, καθώς ήρθε 3ος στον πρώτο γύρο με ποσοστό 16,35%.

## Παραπομπές


## Εξωτερικοί σύνδεσμοι

* Επίσημο βιογραφικό σημείωμα

Κατηγορία:Τσέχοι πολιτικοί
Κατηγορία:Πρωθυπουργοί της Τσεχίας
Τιμ Χάουαρντ

Ο **Τιμ Χάουαρντ** (* Tim Howard*, γεννήθηκε 6 Μαρτίου 1979) είναι Αμερικανός πρώην ποδοσφαιριστής γεννημένος στο Νιού Τζέρσεϊ. Υπήρξε βασικός τερματοφύλακας στην Εθνική ΗΠΑ επί σειρά ετών.

## Καριέρα

Μετά από μόλις έξι εμφανίσεις με την Νόρθ Τζέρσεϊ Ιμπέριαλς, Τιμ Μουλκουίν, ο οποίος την εποχή εκείνη ήταν προπονητής τερματοφύλακων Μέτρο Στάρς, Χάουαρντ έφερε τον Χάουαρντ στην ομάδα του.Οι εντυπωσιακές εμφανίσεις του με την Μετρο Σταρς με την οποία έγινε ο νεαρότερος τερματοφύλακας στην ιστορία που πήρε το βραβείο του τερματοφύλακα της χρονιάς για το Αμερικάνικο πρωτάθλημα ποδοσφαίρου το 2001 τον οδήγησαν στην Εθνική ομάδα των Η.Π.Α.το 2002 αλλά και στην μεγάλη μεταγραφή στην Μάντσεστερ Γιουνάιτενττο 2003 η οποιά καταβάλει 4 εκατομμύρια δολάρια ως αποζημίωση για να τον αποκτήσει. Ο Χάουαρντ πήγε στην ομάδα ως αντικαταστάτης Φαμπιάν Μπαρτέζ ξεκίνησε εντυπωσιακά την σεζόν αποκρούοντας πέναλτυ που βοήθησε στην ομάδα να κατακτήσει το Τσάριτι Σιλντ αλλά τον Μάρτιο του 2004 μια κακή επέμβαση στο παιχνίδι του Τσάμπιονς Λίγκ εναντίον της Πόρτο είχε ως αποτέλεσμα να χαθεί η εμπιστοσύνη του προπονητή Άλεξ Φέργκιουσον στις ικανοτητές του.Στο τέλος της σεζόν αγωνίστηκε ξανα στον τελικό στο Κύπελλο Αγγλίας κατακτώντας με την ομάδα το τρόπαιο και μαζεύοντας ένα μετάλλιο νικητή. Ήταν ο πρώτος Αμερικανός ποδοσφαιριστής που καταφερε να κατακτήσει ένα μετάλλιο νικητή στο Κύπελλο Αγγλίας αγωνιζόμενος ως βασικός.Στη δεύτερη σεζόν του με την Μάντσεστερ Γιουνάιτεντ,δεν ξεκίνησε καλά, κάνοντας αρκετά λάθη αντικαταστάθηκε και πάλι απο τον αναπληρωματικό τερματοφύλακα Κάρολ που ούτε εκεινος τα πηγε καλύτερα.Η απόκτηση του ολλανδού Βαν Ντε Σαρ περιόρισε τον Χάουαρντ στον παγκο της ομάδας και τελικά τον όδηγησε στην απόφαση να πάει δανεικός στην Έβερτον την περίοδο 2006-07 οι εξαιρετικές του εμφανίσεις με την ομάδα του Λίβερπουλ που από το ντεμπούτο του έγινε ο βασικός τερματοφύλακας της Έβερτον επεισαν τον προπονητή της ομάδας Ντέιβιντ Μόγιες να υπογράψει συμβόλαιο συνεργασάς μέχρι το 2013.

## Εξωτερικοί σύνδεσμοι

* Βιογραφικό του Χάουαρντ στην ιστοσελίδα της Έβερτον 

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές από τις Ηνωμένες Πολιτείες Αμερικής
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Εθνικής ΗΠΑ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κυπέλλου Συνομοσπονδιών FIFA 2003
Κατηγορία:Ποδοσφαιριστές Νιου Γιορκ Ρεντ Μπουλς
Κατηγορία:Ποδοσφαιριστές Νορθ Τζέρσεϊ Ιμπέριαλς
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:FIFA Century Club
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Παίκτες νικητές ΚΟΝΚΑΚΑΦ Γκολντ Καπ
Κατηγορία:Ποδοσφαιριστές Κόπα Αμέρικα Σεντενάριο
Αριάδνεια

thumb|right|220px|''Ο Βάκχος και η Αράδνη στη Νάξο, πίνακας του Τιτσιάνο.
Τα **Αριάδνεια** ήταν αρχαία εορτή που τελούνταν  κυρίως στη Νάξο,  καθώς και στη Δήλο και Κύπρο προς τιμή της Αριάδνης. Ειδικότερα στη Νάξο τελούνταν δύο ξεχωριστές εορτές με το ίδιο όνομα. Η μία ήταν αφιερωμένη στην εγκαταλειφθείσα Αριάδνη από τον Θησέα, και η άλλη προς τιμή της συζύγου του θεού Διονύσου και μητέρα του Σταφύλου και του Οινοπέα, που κατά την τοπική μυθολογία ήταν διαφορετικά πρόσωπα. 
Στις άλλες περιοχές η εορτή αφορούσε την εκ Κρήτης Αριάδνη κόρη του Μίνωα.

Επίσης Αριάδνεια τελούνταν και στην αρχαία Αθήνα που κατά τους κλασικούς χρόνους είχε ενσωματωθεί στις εορτές που τελούνταν προς τιμή του Διονύσου στα λεγόμενα Ωσχοφόρια.

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Κατηγορία:Ιστορία της Νάξου
Κατηγορία:Ιστορία της Δήλου
Κατηγορία:Αρχαία Κύπρος
Σταυροβούνι

Το όρος **Σταυροβούνι** είναι βραχώδης λόφος που βρίσκεται στην επαρχία Λάρνακος της Κύπρου μεταξύ των χωριών Κόρνος, Πυργά και Κλαυδιά. Το εν λόγω βουνό είναι γνωστό από την Ιερά Μονή Τιμίου Σταυρού ή αλλιώς Ιερά Μονή Σταυροβουνίου που είναι κτισμένη στην κορυφή του στην οποία υπάρχει τεμάχιο του Τιμίου Σταυρού και από το οποίο έχει πάρει το όνομά του, δηλαδή Όρος του Σταυρού.

Στο όρος αυτό, σύμφωνα με την παράδοση, η Αγία Ελένη έκτισε Μονή μετά από θαυματουργική μεταφορά του Τιμίου Σταυρού στο συγκεκριμένο σημείο, γύρω στο 327 - 328 όταν επέστρεφε από το προσκύνημά της στους Αγίους Τόπους. Σήμερα η λέξη Σταυροβούνι, χρησιμοποιείται πολλές φορές και για αναφορά στην Μονή που είναι κτισμένη στην κορυφή του λόφου.

## Εξωτερικοί σύνδεσμοι
* Σταυροβούνι

Κατηγορία:Χριστιανισμός στην Κύπρο
Κατηγορία:Λόφοι της Κύπρου
Απολλωνόπολις

Το όνομα **Απολλωνόπολις** ή **Απολλινόπολις** μπορεί να αναφέρεται σε αρκετές πόλεις της αρχαίας Αιγύπτου, μεταξύ των οποίων είναι:  
*[πολλωνόπολις η μεγάλη, Apollonopolis Magna, πρωτεύουσα του ομώνυμου Νομού, σήμερα το Εντφού  
*Απολλωνόπολις η μικρά, Apollonopolis Parva, αναφερόταν σε δύο διαφορετικές πόλεις:  
**Απολλωνόπολις η μικρά στον Υψελιοτικό νομό
**Απολλωνόπολις η μικρά στον Κοπτιτικό νομό, σήμερα του Κους  
*Apollonos Hydreium στη Θηβαΐδα 
*Απολλωνόπολις στην ανατολική Αιθιοπία (του Ηροδότου)
Αριαβίγνης

175x100px|μικρογραφία|Ο θάνατος του Αριαβίγνη, σε πίνακα του Γουίλιαμ Ρέινι
Ο **Αριαβίγνης** ήταν ένας από τους τρεις συναυάρχους του Περσικού στόλου στη ναυμαχία της Σαλαμίνας το 480 π.Χ.. Ήταν γιος του Βασιλέως των Περσών Δαρείου του Α΄, εκ της κόρης του Γωβρίου και ομοπάτριος αδελφός του Ξέρξη, γιου εκ της Ατόσσης, κόρης του Κύρου.

Ο Πλούταρχος τον αναφέρει ως **Αριαμένη**  και αναφέρει επίσης ότι ο Αριαμένης διεκδίκησε το θρόνο μετά το θάνατο του Δαρείου, αλλά του αντιτάχθηκε ο Ξέρξης ως ο μεγαλύτερος γιος του Δαρείου. Το περιστατικό το αναφέρει και ο Ηρόδοτος, ο οποίος όμως αναφέρει με το όνομα Αρταβαζάνη το μεγαλύτερο γιο.

Στη ναυμαχία της Σαλαμίνας ο Αριαβίγνης συμμετείχε ως συναύαρχος μαζί με τον Αχαιμένη και τον Μεγάβαζο, στη διάρκεια της οποίας σκοτώθηκε μαζί με άλλους επιφανείς Πέρσες.

## Παραπομπές

## Πηγές
*Smith, Dictionary of Greek and Roman Biography and Mythology - τόμος 1, σελ. 283 

Κατηγορία:Πέρσες
Κατηγορία:Πρωταγωνιστές των Περσικών Πολέμων
Κυλαράβης

Ο **Κυλαράβης** ήταν μυθικός βασιλιάς του Άργους.

Ήταν γιος του Σθένελου και απόγονος του Αναξαγόρα. Αδελφός του ήταν ο Κομήτης.
## Η βασιλεία του Κυλαράβη
Όταν ο Βιαντίδης Κυάνιππος απεβίωσε χωρίς να αφήσει απογόνους, ο Κυλαράβης ανέλαβε την εξουσία, αφού ο Μελαμπίδης Αμφίλοχος μετά την επιστροφή του από τον Τρωικό πόλεμο εγκατέλειψε το Άργος. 

Ο Κυλαράβης απεβίωσε επίσης χωρίς να αφήσει απογόνους, και γι΄αυτό τον διαδέχτηκε ο Ορέστης, γιος του Αγαμέμνονα.
## Μνημεία
Ο τάφος του Κυλαράβη κτίστηκε στο Γυμνάσιο του Άργους που εξ αυτού ονομάστηκε *Κυλαράβη Γυμνάσιο*.
## Πηγές
* Παυσανίας, Ταξιδιωτικόν, 2, 18, 5 και 2, 22, 8 - 9.

Κατηγορία:Βασιλείς του Άργους
Κρητική Επανάσταση

Ο όρος **Κρητική Επανάσταση** μπορεί να αναφέρεται στις εξής επαναστάσεις στην Κρήτη:

## Κατά την Ενετοκρατία
*Κρητική επανάσταση των Αγιοστεφανιτών ή Αργυρόπουλων (1212)
*Κρητική επανάσταση των Σκορδίληδων και των Μελλησινών (1217)
*Κρητική επανάσταση των Μελλησινών (1222)
*Κρητική επανάσταση των Σκορδίληδων, Μελλησινών και Δρακόπουλων (1230)
*Κρητική επανάσταση των αδελφών Χορτάτζηδων (1273)
*Κρητική επανάσταση του Αλεξίου Καλλέργη (1282-1299)
*Επανάσταση των Σκορδίληδων στα Σφακιά (1319)
*Κρητική επανάσταση του Βάρδα Καλλέργη (1332)
*Κρητική επανάσταση  - Λέοντα Καλλέργη και των Ψαρομήλιγγων (1347)
*Η επανάσταση του 1363 που οδήγησε στη ίδρυση της Δημοκρατίας του Αγίου Τίτου και η οποία καταπνίγηκε μετά από αποστολή στόλου και στρατευμάτων από την Βενετία
*Κρητική επανάσταση των Καλλεργών (1364)
*Συνωμοσία του Σήφη Βλαστού (1453), καταπνίγηκε πριν εκδηλωθεί επανάσταση
*Συνωμοσία Πέτρου Τσαγκαρόπουλου (1460)
*Κρητική επανάσταση του Γεωργίου Καντανολέου (1527)

## Κατά την Τουρκοκρατία
*Κρητική Επανάσταση Δασκαλογιάννη (1770)
*Κρητική Επανάσταση του 1821-1830 - μέρος της Ελληνικής επανάστασης του 1821
*Κρητική Επανάσταση του 1841
*Κρητική Επανάσταση (1866-1869)
*Κρητική Επανάσταση του 1878
*Κρητική Επανάσταση του 1885
*Κρητική Επανάσταση του 1889
*Κρητική Επανάσταση (1897-1898)

## Κατά τη διάρκεια της Κρητικής Πολιτείας

*Επανάσταση της Θερίσου το 1905, υπό την ηγεσία του Ελευθέριου Βενιζέλου.
Μεθοδισμός

[thumb|225px|left|Wesley Memorial, μεθοδιστική εκκλησία στην [Οξφόρδη]]
Ο **Μεθοδισμός** είναι Χριστιανικό προτεσταντικό κίνημα μέσα στο οποίο εντάσσονται διάφορες εκκλησίες, οι οποίες όλες μαζί έχουν περίπου 70 εκατομμύρια μέλη σε όλο τον κόσμο. Δογματικά, οι Μεθοδιστές είναι κατά κύριο λόγο Αρμινιανιστές.

Ο Μεθοδισμός έχει τις ρίζες στο αναζωπυρωτικό κίνημα της Αγγλικανικής εκκλησίας, υπό τον Τζον Γουέσλεϋ. Αρχικά ο Γουέσλεϋ επιδίωξε απλά μια μεταρρύθμιση εντός της Αγγλικανικής εκκλησίας, μέσω της επιστροφής στο Ευαγγέλιο, όμως το κίνημα εξαπλώθηκε και σύντομα ένας σημαντικός αριθμός Αγγλικανών κληρικών έγιναν Μεθοδιστές. Το κίνημα, μέχρι το θάνατο του Γουέσλεϊ το 1795, δεν αποτέλεσε ξεχωριστό δόγμα στην Αγγλία. Ο Μεθοδισμός είχε μια έντονη ιεραποστολική δραστηριότητα, και σύντομα εξαπλώθηκε σε όλο τον κόσμο.

Στην Ελλάδα υπάρχουν μεθοδιστικές συναθροίσεις, κατά κύριο λόγο στη Θεσσαλονίκη.

## Υποσημειώσεις



Κατηγορία:Επανοικειοποιημένες λέξεις
Άπις

Στην Αρχαία ελληνική μυθολογία ο **Άπις** (που το όνομα του προέρχεται από το *"μακριά από"* ή την *"[[Αχλαδιά]]"* ήταν βασιλιάς στο Άργος. Ο Άπις ήταν γιος του Φορωνέως και της Νύμφης Τελεδίκης ή της Κίννας ή της Κερδώς και αδελφός της Νιόβης. Σε μερικούς λογαριασμούς ήταν γιος του Φορωνέως και της πρώτης συζύγου του Πειθούς, συνεπώς αδελφός του Αιγιαλέα. Άλλη μιά πιθανή μητέρα του Άπιδος ήταν η Λαοδίκη ή η Περιμήδη. Στην διάρκεια της βασιλείας του Άπιδος εγκαταστάθηκε Τυραννία και η Πελοπόννησος πήρε το όνομα *"Απία"*  ή και **Απίη**. Οι δε κάτοικοί της λέγονταν **Απιείς**, ή **Απιδονήες**, ή και **Απιδόνες**. Ο Άπις δολοφονήθηκε από συνωμοσία στην οποία συμμετείχαν ο βασιλιάς της Σπάρτης Θελξίων και ο Τελχίνας. Ο Απολλόδωρος της Αθήνας σημειώνει ότι ο Άπις δολοφονήθηκε από τον Αιτωλό αλλά η πληροφορία ίσως είναι λανθασμένη επειδή πρόκειται για συνώνυμο Άπη γιο του Ιάσονα που σκοτώθηκε στην διάρκεια ταφικών αγώνων. Ο απόγονος της Νιόβης Άργος ο Πανόπτης εκδικήθηκε θανατώνοντας τον Θελξίων και τον Τελχίνα. Σύμφωνα με άλλη παράδοση παρέδωσε το βασίλειο του Άργους στον αδελφό του και ο ίδιος μετέβη στην Αίγυπτο, βασίλευσε πολλά χρόνια και μετά τον θάνατο του θεοποιήθηκε ως Σέραπις. Ο Άπις θεωρείται ένας από τους αρχαιότερους Έλληνες νομοθέτες.

## Παραπομπές



## Πηγές
*
*Απολλόδωρος. Β1,1. *[[s:Βιβλιοθήκη/Β|Βιβλιοθήκη Β'<nowiki/>]]*. Βικιθήκη.

Απις
Κατηγορία:Μυθικοί βασιλείς της Αργολίδας
Στέλιος Ταβουλάρης

Ο **Στέλιος Ταβουλάρης** ήταν Έλληνας διεθνής καλαθοσφαιριστής, γεννημένος στις 1 Φεβρουαρίου 1937 στον Πειραιά. Έζησε και μεγάλωσε δίπλα στο γήπεδο του Παναθηναϊκού στη Λεωφόρο Αλεξάνδρας και έτσι εντάχθηκε στις παιδικές ομάδες καλαθοσφαίρισης του ΠΑΟ το 1951. Το 1954 στα 16 χρόνια αγωνίστηκε για πρώτη φορά με την ανδρική ομάδα του ΠΑΟ και υπήρξε ο πρώτος σκόρερ του πρωταθλήματος. Κατέκτησε 3 πρωταθλήματα Ελλάδας (1954, 1961, 1962) και 1 πρωτάθλημα Εφήβων. Φόρεσε τη φανέλα του Παναθηναϊκού έως το 1966. Πέθανε στις 2 Σεπτεμβρίου 2009.

## Εξωτερικοί σύνδεσμοι
*basketpedya.com

## Πηγές
* Εφημερίδα Πράσινη, 200+1 Μεγάλοι Παναθηναϊκοί του Αιώνα, 4 Ιουλίου 2009
* Αθλητική Ηχώ 27/2/1954 σελ.3-4

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Παναθηναϊκού
Κατηγορία:Προπονητές καλαθοσφαίρισης Πανελευσινιακού
Άπνοια

[thumb|right|240px|Ειδυλλιακή εικόνα άπνοιας, Kaneohe Bay (όρμος Kaneohe), [Χαβάη, ΗΠΑ.]]
Με τον όρο **άπνοια** ή **νηνεμία** (κοινώς ονομάζεται και **κάλμα**) τόσο στη μετεωρολογία όσο και στη ναυτιλία  χαρακτηρίζεται η παντελής έλλειψη πνοής ανέμου. Αντιστοιχεί στο μηδέν της όποιας ανεμομετρικής κλίμακας ανεμομετρικών οργάνων.
 
Όταν η άπνοια στην ατμόσφαιρα, συνοδεύεται με «λιπαρά γαλήνη» στη θάλασσα, τότε η κατάσταση αυτή ονομάζεται μπουνάτσα, εκ του γαλλικού όρου bonace ή του ενετικού bonazza, που προφανώς δεν είναι και ότι καλύτερο για τα ιστιοφόρα.

Προϋπόθεση της γαλήνης της θάλασσας είναι η άπνοια στον αέρα, η οποία επισήμως αναφέρεται ως 0 Μποφόρ. Αυτό όμως δεν ισχύει και αντίστροφα, καθώς μπορεί με άπνοια να υφίσταται κυματισμός, όπως αν συμβαίνει αποθαλασσία, που είναι απότοκος «απακμάζοντος ανέμου», στην ίδια ή σε παρακείμενη περιοχή.

* Σημειώνεται ότι μεταξύ των εναλλασσομένων, απόγειας και θαλάσσιας αύρας, μεσολαβεί πάντα άπνοια, η χρονική διάρκεια της οποίας είναι ίση με τον χρόνο διατήρησης της εξίσωσης των υφιστάμενων θερμοκρασιών των παρακείμενων ξηράς και θάλασσας, και κατ΄ επέκταση των ατμοσφαιρικών πιέσεων που παρατηρούνται επ' αυτών.
* Χαρακτηριστική είναι η παλαιά αγγλική ναυτική παροιμία που λέγεται μεταφορικά για την αναγκαιότητα της πειθαρχίας επί πλοίου: *«Calm on board, any sea calm»*, όπου σε ελεύθερη μετάφραση αποδίδεται *«Κάλμα επί του πλοίου είναι πάντοτε μπουνάτσα (στη θάλασσα)»*, ενώ αντίθετα: αν «καταιγίδα» επί του πλοίου, τότε και η μπουνάτσα αποτελεί (για το πλοίο) καταιγίδα, αφού με απείθαρχο πλήρωμα και σε άπνοια ακόμα το πλοίο κινδυνεύει.

## Δείτε επίσης

* Κλίμακα Μποφόρ
* Ιστιοφορία
* Ιστιοπλοΐα

 

Κατηγορία:Άνεμοι
Σπήλαιο Ανεμότρυπα

Η ιστορία του **Σπηλαίου Ανεμότρυπα** στα Πράμαντα, Ιωαννίνων ξεκινάει κάπου στο έτος 1960. Δύο νέοι της εποχής, ο Αποστόλης Λάμπρης και Γεώργιος Κ. Καρακώστας, πήραν εντολή από τον τότε πρόεδρο της Κοινότητας να διανοίξουν σχισμή, η οποία εξέπεμπε δροσερό αέρα, για να εξερευνηθεί το εσωτερικό της, με την ευκαιρία της άφιξης της Επίτιμης Προέδρου της Ελληνικής Σπηλαιολογικής Εταιρείας, της αείμνηστης Αννας Πετροχείλου. Ερποντας με μεγάλη δυσκολία μετά από 10 μέτρα διαπίστωσαν ευρύ κοίλωμα.

Το σπήλαιο έχει τρία επίπεδα. Το μεσαίο, έχει αξιοποιηθεί τουριστικά. Ο ποταμός που φαίνεται στο τέλος του τουριστικού μονοπατιού, δημιουργεί ένα καταρράκτη 2 μέτρων, λίγο χαμηλότερα από το μονοπάτι. Το νερό του εμφανίζεται ξανά σε πηγή που βρίσκεται στην χαράδρα, 25 μέτρα κάτω από την είσοδο της σπηλιάς.

Το  αξιοποιημένο τμήμα έχει μήκος 250 μ.  Κάτω από πανέμορφα χρωματισμένους σταλαγμίτες έχουν σχηματιστεί τρεις λιμνούλες σε αποχρώσεις του γκρι, ροζ και άσπρου. 

## Εξωτερικοί σύνδεσμοι
*ShowCaves.gr: Σπήλαιο Ανεμότρυπα Πραμάντων 

Ανεμοτρυπα
Κατηγορία:Περιφερειακή ενότητα Ιωαννίνων
Αγιαστικό κίνημα

Το **Αγιαστικό κίνημα** είναι Χριστιανικό κίνημα, το οποίο διδάσκει ότι η σαρκική φύση των ανθρώπου είναι δυνατόν να καθαριστεί με τη δύναμη του Αγίου Πνεύματος, και οι αμαρτίες του συγχωρούνται μέσω της πίστης στον Ιησού Χριστό.

Το Αγιαστικό κίνημα επιδιώκει να προωθήσει ένα πρακτικό και αναζωπυρωτικό Χριστιανισμό που αλλάζει ζωές και στηρίζεται στην προσωπική σχέση του πιστού με τον Ιησού Χριστό. Βασικές πεποιθήσεις του κινήματος είναι:
* Αναγέννηση δια της χάριτος μέσω της πίστης, με διασφάλιση της σωτηρίας από τη μαρτυρία του Αγίου Πνεύματος
* Ολοκληρωτικός αγιασμός επίσης δια της χάριτος, ο οποίος επιτυγχάνεται με το βάπτισμα και τη δύναμη του Αγίου Πνεύματος.

Το Αγιαστικό κίνημα έχει Μεθοδιστική καταγωγή και από αυτό προήλθαν οι εκκλησίες της Πεντηκοστής.

Κατηγορία:Ευαγγελικαλισμός